****

|  |
| --- |
| **ბიზნესის, სამართლისა და სოციალურ მეცნიერებათა ფაკულტეტი** |

|  |  |
| --- | --- |
| **„ დამტკიცებულია შესწორებებით “**  **რექტორი პროფ. გიორგი ღავთაძე**  **აკადემიური საბჭოს სხდომის ოქმი №1**  **15 სექტემბერი, 2017 წელი** | **„დამტკიცებულია შესწორებებით “**  **დეკანი ასოც. პროფ. აკაკი ბაკურაძე**  **ფაკულტეტის საბჭოს სხდომის ოქმი № 1**  **5 სექტემბერი2017 წელი** |

**სამაგისტრო პროგრამა**

**,,სისხლის სამართალი’’**

**ქუთაისი, 2017**

****

**კურიკულუმი**

**სასწავლო გეგმა 2017-2018 წ.წ**

**პროგრამის დასახელება: სისხლის სამართალი**

**მისანიჭებელი კვალიფიკაცია: სისხლის სამართლის მაგისტრი**

|  |  |  |  |
| --- | --- | --- | --- |
| **პროგრამის დასახელება** | | სისხლის სამართალი | |
| **მისანიჭებელი აკადემიური ხარისხი/**  **კვალიფიკაცია** | | სისხლისსამართლის მაგისტრი - Master of Criminal Law | |
| **ფაკულტეტის დასახელება** | | ბიზნეს, სამართლისა და სოციალურ მეცნიერებათა | |
| **პროგრამის ხელმძღვანელი/ხელმძღვანელები/**  **კოორდინატორი** | | ირაკლი შენგელია - სამართლის აკადემიური დოქტორი -ასოცირებული პროფესორი  ტელეფონი : 599 49 98 98  ელ.ფოსტა: [irshengelia@gmail.com](mailto:irshengelia@gmail.com) | |
| **პროგრამის ხანგრძლივობა/მოცულობა (სემესტრი, კრედიტების რაოდენობა)** | | **120**  **ECTS კრედიტი** | |
| **სწავლების ენა** | | | ქართული |
| **პროგრამის შემუშავებისა და განახლების თარიღები;** | | | 04.06.2012  (ცვლილებები: 2018 წ. 30 ივნისის დეპარტამენტის სხდომის ოქმი#8; 2017 წ. 5 სექტემბრის ფაკულტეტის საბჭოს ოქმი#1; 2017 წ. 15 სექტემბრის აკადემიური საბჭოს ოქმი #1) |
| **პროგრამაზე დაშვების წინაპირობები (მოთხოვნები)** | | | |
| სისხლის სამართლის სამაგისტრო პროგრამაზე სწავლის უფლება აქვს სამართლის ბაკალავრის აკადემიური ხარისხის მქონეს, რომელსაც ჩაბარებული აქვს ერთიანი ეროვნული სამაგისტრო გამოცდა და საუნივერსიტეტო გამოცდები მოცემული სპეციალიზაციით. | | | |
| **პროგრამის მიზნები** | | | |
| სამაგისტრო პროგრამის მიზანია მაღალკვალიფიციური სპეციალისტის მომზადება სისხლის სამართალსა და სისხლის სამართლის პროცესში. კერძოდ, საგანმანათლებლო პროგრამამ უნდა უზრუნველყოს:   * ბაკალავრის შემდგომი დონის სპეციალისტის მომზადება და კურსდამთავრებულის აღჭურვა როგორც ეროვნული, ისე საერთაშორისო სამართლებრივი სივრცის მოთხოვნების შესაბამისი კვალიფიკაციით; აქცენტის გაკეთება ანალიტიკური და პრაქტიკული უნარების განვითარებაზე; * მაგისტრანტის მომზადება საადვოკატო, საპროკურორო და სამოსამართლო საქმიანობის განხორციელებისათვის, შესაბამისი პრაქტიკული უნარ-ჩვევების გამომუშავება; * პრაქტიკასა თუ თეორიაში არსებული პრობლემური საკითხების გამოვლენა, საკუთარი პოზიციის, პრობლემის გადაჭრის და ობიექტური დასკვნების გაკეთების და ანალიტიკური აზროვნების უნარის გამომუშავება; * სამართლის მაგისტრმა უნდა შეძლოს ჯგუფური მუშაობა კოლეგებთან, პრობლემური საკითხების გადაწყვეტა კოლექტიურად და სხვათა შეხედულებების მოსმენა, შეფასება და გაზიარება; * პროგრამასთან დაკავშირებული კვლევების ხარისხის გაცნობიერება; დამოუკიდებელი სამეცნიერო კვლევისათვის სამართლებრივი არგუმენტაციის კრიტიკისა და სინთეზის უნარ-ჩვევების ფლობა, სხვა საჭირო კომპეტენციების განვითარება და სწავლის გაგრძელება სადოქტორო პროგრამაზე; * სისხლის სამართლის მაგისტრი უნდა აკმაყოფილებდეს ეროვნული და საერთაშორისო სამართლით აღიარებულ მოთხოვნებს. მას უნდა შეეძლოს პროფესიული ეთიკის ძირითადი ღირებულებების დაცვა და პატივს უნდა სცემდეს საერთაშორისო სამართლის საყოველთაოდ აღიარებულ ძირითად პრინციპებს; * სამაგისტრო პროგრამა ამზადებს სტუდენტს საადვოკატო, საპროკურორო და სამოსამართლო საქმიანობისათვის. შესაბამისად აღნიშნული სფეროები განსაზღვრავს სამართლის მაგისტრის სამომავლო დასაქმებას. | | | |
| **სწავლის შედეგები**  **(სწავლის შედეგების რუქა ახლავს დანართის სახით, იხ. დანართი 2)** | **კომპეტენციები**  **ზოგადი და დარგობრივი** | | |
| **ცოდნა და გაცნობიერება** | **ზოგადი კომპეტენციები**  აქვს სწავლების სფეროს ღრმა და სისტემური ცოდნა, რაც აძლევს დასმული კომპლექსური პრობლემების გადაწყვეტის ახლებური ხედვის ფორმირების შესაძლებლობას. გაცნობიერებული აქვს შესაბამისი სფეროსათვის მიკუთვნებული საკითხების გადაჭრის გზები.  **დარგობრივი კომპეტენციები**  სისხლის სამართლისა და სისხლის სამართლის პროცესის საკვანძო საკითხების განსაზღვრა და გაანალიზება; სისხლის სამართლის პროცესში ძირითადი პრობლემების გამოკვეთა და დასმული პრობლემების გადაწყვეტის შესაძლებლობის ჩამოყალიბება. სისხლის სამართლის ძირითადი და აქტუალური საკითხების ღრმა ანალიზი; | | |
| **ცოდნის პრაქტიკაში გამოყენების უნარი** | **ზოგადი კომპეტენციები**  განმარტების მეთოდების გამოყენებით შეუძლია სამართლებრივი პრობლემების კომპლექსური შეფასება და პრობლემების გადაწყვეტის ორიგინალური გზების შემუშავება.  **დარგობრივი კომპეტენციები**  თეორიული ცოდნის პრაქტიკაში ეფექტური გამოყენება და პრობლემის გადაწყვეტის ორიგინალური გზების შემუშავება, კონკრეტულ სიტუაციაში პრობლემის დანახვა და შეფასება.  ამ პრობლემათა გადასაწყვეტად კონკრეტული პრაქტიკული სტრატეგიის შემუშავება; პრიორიტეტების სწორად განსაზღვრა, პრაქტიკული მუშაობის დაგეგმვა-ორგანიზება; ეფექტური იურიდიული პრაქტიკის განხორციელებისათვის მიზნებისა და პრინციპების, საქმის სამართლებრივ-ფაქტობრივი ვერსიების ფორმულირება; მოვლენებისა და პროცესების კომპლექსური და ობიექტური შეფასება. | | |
| **დასკვნის უნარი** | **ზოგადი კომპეტენციები**  ახლებური საკანონმდებლო მოწესრიგების, სასამართლო პრაქტიკის ან მეცნიერული მიდგომების პირობებში შეუძლია ცვლილებების ანალიზი და გამომდინარე დასკვნის ჩამოყალიბება.  **დარგობრივი კომპეტენციები**  შეუძლია პრობლემის შესახებ განზოგადებული, არგუმენტირებული და დასაბუთებული დასკვნის გამოტანა. პრობლემების ერთობლიობაში გადაწყვეტის მიზნით სხვა დისციპლინებში მიღებულ ცოდნასა და უნარებთან სამართლის სფეროში მიღებული ცოდნისა და უნარების დაკავშირება და შესაბამისი დასკვნების გამოტანა; სასამართლო პრაქტიკის საფუძველზე სამართლებრივი დასკვნებისა და არგუმენტების შემუშავება; ცალკეული მეცნიერული არგუმენტაციის, საკანონმდებლო ცვლილებების ანალიზი. | | |
| **კომუნიკაციის უნარი** | **ზოგადი კომპეტენციები**  შეუძლია აკადემიურ და პროფესიულ საზოგადოებას წერილობითი და ზეპირი ფორმით მშობლიურ და უცხოურ ენაზე გადასცეს საკუთარი სამართლებრივი დასკვნები და არგუმენტები.  **დარგობრივი კომპეტენციები**  სიხლის სამართლის აქტუალურ საკითხებზე და პრობლემებზე კამათის კულტურა და სამართლებრივ საკითხთა პრეზენტაციების უნარი; მშობლიურ და უცხოურ ენაზე კომპლექსური სისხლისსამართლებრივი საკითხის, როგორც წერილობით, ასევე ზეპირად ჩამოყალიბების უნარი; მოსმენის, დარწმუნებისა და პრობლემების გადაწყვეტის უნარები. | | |
| **სწავლის უნარი** | **ზოგადი კომპეტენციები**  შეუძლია დამოუკიდებლად განსაზღვროს თეორიული კომპონენტებისა და პრაქტიკული გამოცდილების სინთეზი, გაიფართოოს ცოდნა შესაბამისი სფეროს უახლეს მეთოდებზე დაყრდნობით, პირველადი წყაროების, სამეცნიერო სტატიებისა და სასამართლო გადაწყვეტილებების განზოგადებული ანალიზის მეშვეობით.  **დარგობრივი კომპეტენციები**  მიღებული ცოდნის დამოუკიდებლად გაფართოების უნარი. თანამედროვე მეთოდებზე დაყრდნობით სისხლის სამართალსა და სისხლის სამართლის პროცესში ინფორმაციის მოძიების, მეცნიერული ლიტერატურისა თუ სასამართლო გადაწყვეტილებების განზოგადებული ანალიზის, მიღებული ინფორმაციის სისტემატიზაციის, აღქმის, ანალიზისა და გადმოცემის უნარი. სწავლებისა და სწავლის ახალი მიდგომების დანერგვისათვის საჭირო სტრატეგიების შემუშვება; სამართლებრივი კვლევის უახლესი მიღწევების ფართოდგამოიყენება. | | |
|  | **ზოგადი კომპეტენციები**  მხარეთა ინტერესების სამართლიანად დაბალანსების უზრუნველსაყოფად აანალიზებს არსებულ სამართლებრივ ღირებულებებს და, საჭიროების შემთხვევაში, წვლილი შეაქვს ახალი ღირებულებების ფორმირებაში.  **დარგობრივი კომპეტენციები**  საქმიანობის კონკრეტულ სფეროში სამართლიანობის უზრუნველსაყოფად აანალიზებს არსებულ სამართლებრივ ღირებულებებს – პიროვნების პატივისა და ღირსების, პირადი ცხოვრების საიდუმლოების, სამართლიანი სასამართლოს, უდანაშაულობის პრეზუმფციის მნიშვნელობას და საჭიროების შემთხვევაში, წვლილი შეაქვს ახალი ღირებულებების ფორმირებაში, რათა მოახდინოს ზნეობრივი საკითხების გამოკვეთა და სათანადო გადაწყვეტილების მისაღწევად შესაბამისი პრინციპებისა და წესების გონივრულად გამოყენება; ადამიანებთან ურთიერთობაში ზრდილობიანი დამოკიდებულებისა და პატივისცემის გამოხატვა. პროფესიული ეთიკის ნორმების გაცნობიერება. | | |
|  | | | |
| **დისკუსია/დებატები** – ინტერაქტიული სწავლების ერთ-ერთი ყველაზე გავრცელებული მეთოდია. დისკუსიის პროცესი მკვეთრად ამაღლებს სტუდენტთა ჩართულობის ხარისხსა და აქტიურობას. დისკუსია შესაძლებელია გადაიზარდოს კამათში და ეს პროცესი არ შემოიფარგლება მხოლოდ პედაგოგის მიერ დასმული შეკითხვებით. იგი უვითარებს სტუდენტს მსჯელობისა და საკუთარი აზრის დასაბუთების უნარს.  **თანამშრომლობითი (cooperative) სწავლება** – იმგვარი სწავლების სტრატეგიაა, სადაც ჯგუფის თითოეული წევრი ვალდებულია არა მხოლოდ თვითონ შეისწავლოს, არამედ დაეხმაროს თავის თანაგუნდელს საგნის უკეთ შესწავლაში. თითოეული ჯგუფის წევრი მუშაობს პრობლემაზე, ვიდრე ყველა მათგანი არ დაეუფლება საკითხს.  **ჯგუფური (collaborative) მუშაობა** – ამ მეთოდით სწავლება გულისხმობს სტუდენტთა ჯგუფურად დაყოფას და მათთვის სასწავლო დავალებების მიცემას. ჯგუფის წევრები ინდივიდუალურად ამუშავებენ საკითხს და პარალელურად უზიარებენ მას ჯგუფის დანარჩენ წევრებს. დასახული ამოცანიდან გამომდინარე შესაძლებელია ჯგუფის მუშაობის პროცესში წევრებს შორის მოხდეს ფუნქციების გადანაწილება. ეს სტრატეგია უზრუნველყოფს ყველა სტუდენტის მაქსიმალურ ჩართულობას სასწავლო პროცესში.  **პრობლემაზე დაფუძნებული სწავლება (PBL)** - მეთოდი, რომელიც ახალი ცოდნის მიღების და ინტეგრაციის პროცესის საწყის ეტაპად იყენებს პრობლემას.  **ევრისტიკული მეთოდი** – ეფუძნება სტუდენტების წინაშე დასმული ამოცანის ეტაპობრივ გადაწყვეტას. ეს პროცესი სწავლებისას ფაქტების დამოუკიდებლად დაფიქსირებისა და მათ შორის კავშირების დანახვის გზით ხორციელდება.  **შემთხვევების შესწავლა (Case study)** – პედაგოგი სტუდენტებთან ერთად განიხილავს კონკრეტულ შემთხვევებს და ისინი ყოველმხრივ და საფუძვლიანად შეისწავლიან საკითხს.  **გონებრივი იერიში (Brain storming)** – ეს მეთოდი გულისხმობს თემის ფარგლებში კონკრეტული საკითხის/პრობლემის შესახებ მაქსიმალურად მეტი, სასურველია რადიკალურად განსხვავებული, აზრის, იდეის ჩამოყალიბებასა და გამოთქმის ხელშეწყობას. აღნიშნული მეთოდი განაპირობებს პრობლემისადმი შემოქმედებითი მიდგომის განვითარებას. მეთოდის გამოყენება ეფექტიანია სტუდენტთა მრავალრიცხოვანი ჯგუფის არსებობის პირობებში და შედგება რამდენიმე ძირითადი ეტაპისგან:   * პრობლემის/საკითხის განსაზღვრა შემოქმედებითი კუთხით; * დროის გარკვეულ მონაკვეთში საკითხის ირგვლივ მსმენელთა მიერ გამოთქმული იდეების კრიტიკის გარეშე ჩანიშვნა (ძირითადად დაფაზე); * კვლევის მიზანთან იდეის შესაბამისობის დასადგენად შეფასების კრიტერიუმების განსაზღვრა; * შერჩეული იდეების შეფასება წინასწარ გასაზღვრული კრიტერიუმებით; * გამორიცხვის გზით იმ იდეების გამორჩევა, რომლებიც ყველაზე მეტად შეესაბამება დასმულ საკითხს; * უმაღლესი შეფასების მქონე იდეის, როგორც დასახული პრობლემის გადაჭრის საუკეთესო საშუალების გამოვლენა.   **როლური და სიტუაციური თამაშები** – წინასწარ შემუშავებული სცენარის მიხედვით განხორციელებული თამაშები სტუდენტებს საშუალებას აძლევს სხვადასხვა პოზიციიდან შეხედონ საკითხს. იგი ეხმარება მათ ალტერნატიული თვალსაზრისის ჩამოყალიბებაში. ისევე როგორც დისკუსია, ეს თამაშებიც უყალიბებს სტუდენტს საკუთარი პოზიციის დამოუკიდებლად გამოთქმისა და კამათში მისი დაცვის უნარს.  **დემონსტრირების მეთოდი** – ეს მეთოდი ინფორმაციის ვიზუალურად წარმოდგენას გულისხმობს. შედეგის მიღწევის თვალსაზრისით ის საკმაოდ ეფექტიანია. ხშირ შემთხვევაში უმჯობესია მასალა ერთდროულად აუდიო და ვიზუალური გზით მოვაწოდოთ სტუდენტებს. შესასწავლი მასალის დემონსტრირება შესაძლებელია როგორც მასწავლებლის, ასევე სტუდენტის მიერ. ეს მეთოდი გვეხმარება თვალსაჩინო გავხადოთ სასწავლო მასალის აღქმის სხვადასხვა საფეხური, დავაკონკრეტოთ, თუ რისი შესრულება მოუწევთ სტუდენტებს დამოუკიდებლად; ამავე დროს, ეს სტრატეგია ვიზუალურად წარმოაჩენს საკითხის/პრობლემის არსს. დემონსტრირება შესაძლოა მარტივ სახეს ატარებდეს.  **ინდუქციური მეთოდი** განსაზღვრავს ნებისმიერი ცოდნის გადაცემის ისეთ ფორმას, როდესაც სწავლის პროცესში აზრის მსვლელობა ფაქტებიდან განზოგადებისაკენ არის მიმართული ანუ მასალის გადმოცემისას პროცესი მიმდინარეობს კონკრეტულიდან ზოგადისკენ.  **დედუქციური მეთოდი** განსაზღვრავს ნებისმიერი ცოდნის გადაცემის ისეთ ფორმას, რომელიც ზოგად ცოდნაზე დაყრდნობით ახალი ცოდნის აღმოჩენის ლოგიკურ პროცესს წარმოადგენს ანუ პროცესი მიმდინარეობს ზოგადიდან კონკრეტულისაკენ.  **ანალიზის მეთოდი** გვეხმარება სასწავლო მასალის, როგორც ერთი მთლიანის, შემადგენელ ნაწილებად დაშლაში. ამით მარტივდება რთული პრობლების შიგნით არსებული ცალკეული საკითხების დეტალური გაშუქება.  **სინთეზის მეთოდი** გულისხმობს ცალკეული საკითხების დაჯგუფებით ერთი მთლიანის შედგენას. ეს მეთოდი ხელს უწყობს პრობლემის, როგორც მთლიანის დანახვის უნარის განვითარებას.  **ვერბალური, ანუ ზეპირსიტყვიერი მეთოდი.**  **წერითი მუშაობის მეთოდი,** რომელიც გულისხმობს შემდეგი სახის მოქმედებებს: ამონაწერებისა და ჩანაწერების გაკეთება, მასალის დაკონსპექტება, თეზისების შედგენა, რეფერატის ან ესეს შესრულება და სხვ.  **ლაბორატორიული მეთოდი** გულისხმობს შემდეგი სახის მოქმედებებს: ცდების დაყენება, ვიდეომასალისა დინამიკური ხასიათის მასალის ჩვენება და სხვ.  **პრაქტიკული მეთოდები** – აერთიანებს სწავლების ყველა იმ ფორმას, რომელიც სტუდენტს პრაქტიკულ უნარ-ჩვევებს უყალიბებს. ამ შემთხვევაში სტუდენტი შეძენილი ცოდნის საფუძველზე დამოუკიდებლად ასრულებს ამა თუ იმ მოქმედებას, მაგალითად, საწარმოო და პედაგოგიური პრაქტიკა, საველე მუშაობა და სხვ.  **ახსნა-განმარტებითი მეთოდი** – ეფუძნება მსჯელობას მოცემული საკითხის ირგვლივ. პედაგოგს მასალის გადმოცემისას მოჰყავს კონკრეტული მაგალითი, რომლის დაწვრილებით განხილვაც ხდება მოცემული თემის ფარგლებში.  **ქმედებაზე ორიენტირებული სწავლება** – მოითხოვს პედაგოგისა და სტუდენტის აქტიურ ჩართულობას სწავლების პროცესში, სადაც განსაკუთრებულ დატვირთვას იძენს თეორიული მასალის პრაქტიკული ინტერპრეტაცია.  **ელექტრონული სწავლება (E-learning)** – გულისხმობს სწავლებას ინტერნეტითა და მულტიმედიური საშუალებებით. იგი მოიცავს სწავლების პროცესის ყველა კომპონენტს (მიზნები, შინაარსი, მეთოდები, საშუალებები და სხვ.), რომელთა რეალიზება ხდება სპეციფიკური საშუალებებით. ელექტრონული სწავლება არის სამი სახის:   * დასწრებული, როდესაც სწავლების პროცესი მიმდინარეობს პედაგოგისა და სტუდენტების საკონტაქტო საათების ფარგლებში, ხოლო სასწავლო მასალის გადაცემა ხორციელდება ელექტრონული კურსის საშუალებით; * დისტანციური სწავლება გულისხმობს სასწავლო პროცესის წარმართვას პროფესორის ფიზიკური დასწრების გარეშე. სასწავლო კურსი თავიდან ბოლომდე დისტანციურად, ელექტრონული ფორმატით მიმდინარობს.   **ჰიბრიდული (დასწრებული/დისტანციური)** - სწავლების ძირითადი ნაწილი მიმდინარეობს დისტანციურად, ხოლო მცირე ნაწილი ხორციელდება საკონტაქტო საათების ფარგლებში. | | | |
| **პროგრამის სტრუქტურა** | | | |
| სისხლის სამართლის სამაგისტრო პროგრამას ქმნის 5 კრედიტიან საგანთა ერთობლიობა. 1 კრედიტი უდრის 25 საათს. შესაბამისად 5 კრედიტი - 125 საათი.  სისხლის სამართლის საგანმანათლებლო სამაგისტრო პროგრამა შედგება 120 კრედიტისაგან. აქედან: თეორიული კომპონენტი მოიცავს 60 კრედიტს; სამეცნიერო კვლევის კომპონენტი - 30 კრედიტს, ხოლო იურიდიული კლინიკური განათლება - 30 კრედიტი.  **იურიდიული კლინიკური განათლების კომპონენტი:**  სისხლის სამართლის სამაგისტრო პროგრამის მიზანია ბაკალავრის შემდგომი დონის სპეციალისტის მომზადება, მაგისტრანტისათვის პრაქტიკული საქმიანობის განხორციელებისათვის აუცილებელი უნარ-ჩვევების გამომუშავება. ამ მიზნიდან გამომდინარე სამაგისტრო პროგრამის სავალდებულო ნაწილია კლინიკური განათლების კომპონენტი:   * + იურიდიული კლინიკური განათლების კომპონენტი (30 კრედიტი) სამაგისტრო პროგრამის სავალდებულო ნაწილია, რომელიც განხორციელდებაშემოდგომის (III) სემესტრში ქ. ქუთაისის იურიდიული დახმარების ბიუროს ან საქართველოს ახალგაზრდა იურისტთა ასოციაციის (საია) ქ. ქუთაისის ფილიალში - 30 კრედიტი.   + ახალგაზრდა იურისტთა ასოციაციისა და იურიდიული დახმარების ბიუროს კლინიკის ფარგლებში მაგისტრანტებს შესაძლებლობა ეძლევათ, აქტიურად აითვისონ სისხლის სამართლის საქმეთა განხილვის სპეციფიკა, აგრეთვე შეისწავლონ ცალკეული საპროცესო დოკუმენტების მომზადების ტექნიკა და ის უნარ-ჩვევები, რაც აუცილებებლია პრაქტიკული საქმიანობისთვის. კერძოდ, პრაქტიკის მიზანი სტუდენტმა შეისწავლოს ისეთი პრაქტიკული საკითხები, როგორიცაა პრაქტიკოსი ადვოკატისათვის საჭირო უნარ-ჩვევები, სასამართლო პროცესზე პოზიციის წარმოჩენის ტექნიკა, სამართლებრივი წერის სტანდარტები, სხვადასხვა საკითხთან დაკავშირებით სასამართლო პროცესისთვის მომზადება და სხდომაზე გამოსვლის სპეციფიკა და ა.შ. * კლინიკებში საქმიანობის დაწყების წინაპირობაა გასაუბრების წარმატებით გავლა.     **სამეცნიერო კვლევის კომპონენტი:**  მაგისტრის დამოუკიდებელი სამეცნიერო კვლევისათვის აუცილებელი უნარ-ჩვევების გამომუშავება:  30 კრედიტი - სამაგისტრო ნაშრომის შესრულება.  **თეორიული და პრაქტიკული კომპონენტი:**  მოიცავს კურსებს სისხლის სამართლის და სისხლის სამართლის პროცესის მიმართულებით. ცალკეული პრაქტიკული კომპონენტი, თეორიული კომპონენტის, როგორც კურსის შემადგენელი ნაწილია. ზოგიერთი სასწავლო კურსი კი მთლიანად პრაქტიკულ პროფილზეა აგებული.  **იხ დანართი 1.** | | | |
| **სტუდენტის ცოდნის შეფასების სისტემა და კრიტერიუმები** | | | |
| **სტუდენტთა შეფასების სისტემა**  **აკაკი წერეთლის სახელმწიფო უნივერსიტეტში არსებული შეფასების სისტემა იყოფა შემდეგ კომპონენტებად:**  საგანმანათლებლო პროგრამის კომპონენტის შეფასების საერთო ქულიდან (100 ქულა) შუალედური შეფასების ხვედრითი წილი შეადგენს ჯამურად 60 ქულას, რომელიც თავის მხრივ მოიცავს შემდეგი შეფასების ფორმებს:   * **სტუდენტის აქტივობა სასწავლო სემესტრის განმავლობაში** *(მოიცავს შეფასების სხვადასხვა კომპონენტებს)*-**30 ქულა;** * **შუალედური გამოცდა- 30 ქულა;** * **დასკვნითი გამოცდა -**  **40 ქულა.**   დასკვნით გამოცდაზე გასვლის უფლება ეძლევა სტუდენტს, რომელის შუალედური შეფასებების კომპონენტებში მინიმალური კომპეტენციის ზღვარი ჯამურად შეადგენს **არანაკლებ 18 ქულას.**  **შეფასების სისტემა უშვებს:**  ა) **ხუთი სახის დადებით შეფასებას:**  ა.ა) **(A) ფრიადი** – შეფასების 91-100 ქულა;  ა.ბ) (**B) ძალიან კარგი** – მაქსიმალური შეფასების 81-90 ქულა;  ა.გ) (**C) კარგი –** მაქსიმალური შეფასების 71-80 ქულა;  ა.დ) **(D) დამაკმაყოფილებელი** – მაქსიმალური შეფასების 61-70 ქულა;  **ა.ე) (E) საკმარისი** – მაქსიმალური შეფასების 51-60 ქულა.  **ბ) ორი სახის უარყოფით შეფასებას:**  **ბ.ა) (FX) ვერ ჩააბარა** – მაქსიმალური შეფასების 41-50 ქულა, რაც ნიშნავს, რომ სტუდენტს ჩასაბარებლად მეტი მუშაობა სჭირდება და ეძლევა დამოუკიდებელი მუშაობით დამატებით გამოცდაზე ერთხელ გასვლის უფლება;  **ბ.ბ) (F) ჩაიჭრა** – მაქსიმალური შეფასების 40 ქულა და ნაკლები, რაც ნიშნავს, რომ სტუდენტის მიერ ჩატარებული სამუშაო არ არის საკმარისი და მას საგანი ახლიდან აქვს შესასწავლი.  საგანმანათლებლო პროგრამის სასწავლო კომპონენტში, FX-ის მიღების შემთხვევაში დამატებითი გამოცდა დაინიშნება დასკვნითი გამოცდის **შედეგების გამოცხადებიდან არანაკლებ 5 დღეში** (აღნიშნული ვალდებულება არ ვრცელდება დისერტაციის, სამაგისტრო პროექტის/ნაშრომის, შემოქმედებითი/საშემსრულებლო ნამუშევრის ან სხვა სამეცნიერო პროექტის/ნაშრომის მიმართ).   * დამატებით გამოცდაზე მიღებული შეფასება არის სტუდენტის საბოლოო შეფასება, რომელშიც არ მოიაზრება ძირითად დასკვნით გამოცდაზე მიღებული უარყოფითი ქულა. * თუ სტუდენტმა დამატებით გამოცდაზე მიიღო 0-დან 50 ქულამდე, საბოლოო საგამოცდო უწყისში სტუდენტს უფორმდება შეფასება (F) -0 ქულა * დასკვნით გამოცდაზე სტუდენტის მიერ მიღებული **შეფასების მინიმალური ზღვარი განისაზღვრება 15 ქულით.** * სტუდენტის მიერ დამატებით გამოცდაზე მიღებულ შეფასებას არ ემატება დასკვნით შეფასებაში მიღებული ქულათა რაოდენობა. დამატებით გამოცდაზე მიღებული შეფასება არის დასკვნითი შეფასება და აისახება საგანმანათლებლო პროგრამის სასწავლო კომპონენტის საბოლოო შეფასებაში. დამატებით გამოცდაზე მიღებული შეფასების გათვალისწინებით საგანმანათლებლო კომპონენტის საბოლოო შეფასებაში 0-50 ქულის მიღების შემთხვევაში, სტუდენტს უფორმდება შეფასება F-0 ქულა.   ***შენიშვნა:*** შუალედური და დასკვნითი (დამატებითი) გამოცდები ჩატარდება ფორმალიზებული წესით:  ***საფუძველი****:* საქართველოს განათლებისა და მეცნიერების მინისტრის 2007 წლის 5 იანვრის ბრძანება №3;  აკაკი წერეთლის სახელმწიფო უნივერსიტეტის 2017 წლის 15 სექტემბრის №1 (17/18) დადგენილება. | | | |
| **სწავლისათვის აუცილებელი დამხმარე პირობები/რესურსები** | | | |
| **ადამიანური რესურსი:** პროგრამის განხორციელებას ემსახურება აწსუ შესაბამისი კვალიფიკაციის მქონე აკადემიური პერსონალი და მოწვეული სპეციალისტები: 1 - პროფესორი; 4 - ასოცირებული პროფესორი; 6 - სპეციალისტი; 3- დოქტორანტი.  **მატერიალური რესურსი:** უნივერსიტეტის ბიბლიოთეკა, სამკითხველო დარბაზი, კომპიუტერული ცენტრი, იურიდიული კლინიკები. | | | |
|  | | | |

**დანართი 2**

****

**კომპეტენციების რუკა 2017-2018 წ.წ**

**პროგრამის დასახელება: სისხლის სამართალი**

**მისანიჭებელი კვალიფიკაცია: სისხლის სამართლის მაგისტრი**

|  |  |  |  |  |  |  |  |
| --- | --- | --- | --- | --- | --- | --- | --- |
| **№** | **კურსის დასახელება** | **კომპეტენციები** | | | | | |
| **ცოდნა და გაცნობიერება** | **ცოდნის პრაქტიკაში გამოყენების უნარი** | **დასკვნის გაკეთების უნარი** | **კომუნიკაციის უნარი** | **სწავლის უნარი** | **ღირებულებები** |
| **1** | **არჩევითი სასწავლო კურსები** | | | | | | |
| **1.1** | ევროპული სისხლის სამართალი | x |  | x |  | x | x |
| **1.2** | შედარებითი სისხლის სამართალი | x |  | x |  | x |  |
| **1.3** | ევროპის საბჭოს სამართალი | x | x | x |  |  |  |
| **1.4** | არასრულწლოვანთა მართლმსაჯულება |  | x | x | x |  | x |
| **1.5** | ადამიანის უფლებათა ევროპული სასამართლოს პრეცედენტული სამართალი | x | x | x |  | x |  |
| **1.6** | ევროკავშირის სამართალი (ქართულ და ინგლისურ ენებზე) | x | x | x | x |  |  |
| **2** | **სავალდებულო სასაწავლო კურსები** | | | | | | |
| **2.1** | სამოსამართლეო სამართალი |  | x | x | x | x | x |
| **2.2** | წინასასამართლო გამოძიების წარმოება |  | x | x | x |  | x |
| **2.3** | სახელმწიფო დანაშაული |  | x | x |  |  |  |
| **2.4** | საკუთრების წინააღმდეგ მიმართულ დანაშაულთა კვალიფიკაცია | x | x | x |  |  |  |
| **2.5** | სამეცნიერო წერის საფუძვლები | x | x | x | x | x |  |
| **2.6** | ადამიანის წინააღმდეგ მიმართულ დანაშაულთა კვალიფიკაცია |  | x |  | x | x | x |
| **2.7** | სასამართლო პროცესის ორგანიზაცია |  | x | x | x |  | x |
| **2.8** | სასამართლო გადაწყვეტილების ფორმულირება |  | x | x |  | x |  |
| **2.9** | სასამართლო ხელისუფლების წინააღმდეგ მიმართულ დანაშაულთა კვალიფიკაცია |  | x | x | x |  | x |
| **2.10** | საერთაშორისო სისხლის სამართლის მართლმსაჯულება | x | x | x |  | x |  |
| **3** | **იურიდიული კლინიკური განათლების კომპონენტი** | | | | | | |
| **3.1** | კლინიკური პრაქტიკა |  | x | x | x |  | x |
| **4** | **სამაგისტრო ნაშრომი** | | | | | | |
| **4.1** | სამაგისტრო ნაშრომი | x | x | x | x | x |  |